נייג'ל הרמן

נייג'ל דרק הרמן (באנגלית: Nigel Derek Harman; נולד ב-11 באוגוסט 1973) הוא שחקן בריטי הידוע בעיקר מהופעתו בתפקיד דניס ריקמן באופרת הסבון של ה-BBC "איסטאנדרס". הוא מופיע לרוב בתיאטרון ומכנה את הבמה "אהבתו הראשונה". הרמן כיכב בעונה האחרונה של הסדרה "מלון בבילון". בתחילת 2013 שיחק בעונה הרביעית של הסדרה "אחוזת דאונטון" וגילם את המשרת האישי מר גרין. החל מ-2013 הופיע בתפקיד ברדלי דוסון בסדרה "משפחה וצרות אחרות" של ערוץ Sky One ושיחק בה עד לסיומה ב-2017.

בתיאטרון שיחק הרמן במגוון תפקידים במחזות זמר בהם בדמות סקיי מסטרסון בהפקה מחודשת של "ברנשים וחתיכות", ולורד פרקוואד בהפקה המקורית בלונדון של המחזמר "שרק" עליו זכה בפרס אוליבייה.

==ביוגרפיה==
הרמן נולד בוולדינהם ולמד בדאלוויץ' קולג'. אביו היה מנהל בנק, וגם עסק בתיאטרון חובבים בין השאר עם אגודת האופרה והדרמה של קרוידון (CODA). תחום עניין שהעביר לבנו. אמו אף היא הייתה מעורבת בהפקות, והיא נפטרה כשהרמן היה בן 18.

בגיל שמונה היה לו סוכן, וב-1984 הופיע בתפקיד חשוב בטלוויזיה בסדרת הדרמה "טנקו" של BBC1. ב-1986 הופיע בתוכנית "Alas Smith and Jones" וב-1987 בסדרת הטלוויזיה "The Honey Siege". בהמשך פנה לתפקידים בתיאטרון ושיחק במחזות כגון "Privates on Parade", "מהומה רבה על לא דבר", ו"חופשת קיץ". הרמן למד ב-Arts Educational Schools בלונדון, והיה בקאסט של ההפקה המקורית של המחזמר "מאמה מיה!". במשך שישה חודשים הופיע במחזות זמר בשיט תענוגות, אבל בריאיון לפול או'גריידי אמר שהוא שנא את זה.

אחרי שהופיע על הבמה מאז שסיים את לימודיו, החליט הרמן לפנות לעבודה בטלוויזיה. הוא שיחק בתפקידים קטנים בפרקים של סדרות כגון "כובע אדום", "רופאים" ו"זיווגים", והתפרנס מעבודה בפיצה האט וכנהג ברשת הסופרמרקטים סיינסברי.

===איסטאנדרס===
ב-2003 לוהק הרמן לתפקיד חשוב באופרת הסבון של ה-BBC "איסטאנדרס" בדמות דניס ריקמן.

ההופעה הבולטת הראשונה של הדמות שלו הייתה כשחבט באפו של פיל מיטשל, הגבר הקשוח המקומי, והוא היה הראשון בסדרה של שונאים שהקים לעצמו. חודשים אחדים אחר כך מיטשל שלח כמה בריונים להכות את דניס.

ב-5 בנובמבר 2005 עזב הרמן את "איסטאנדרס", והפרק האחרון בהשתתפותו שודר ב-30 בדצמבר 2005. בפרק דניס נדקר למוות ברחוב על ידי אחד מאנשיו של ג'וני אלן (בילי מארי). בהמשך התברר שהדוקר היה דני מון (בגילומו של ג'ייק מסקל).

על הופעותיו ב"איסטאנדרס" זכה הרמן בפרסים אחדים:
* זכיות:
** פרסי הטלוויזיה הלאומית 2003 – השחקן החדש הפופולרי ביותר
** פרסי הסבון הבריטים 2004 – השחקן החדש הטוב ביותר.
** פרסי בתוך הסבון 2004 – השחקן הטוב ביותר
** פרסי בתוך הסבון 2005 – השחקן הטוב ביותר.
* מועמדויות:
** פרסי הסבון הבריטים 2005 – השחקן הטוב ביותר
** פרסי הטלוויזיה הלאומית 2004 – השחקן הפופולרי ביותר
** פרסי הטלוויזיה הלאומית 2005 – השחקן הפופולרי ביותר
** פרסי בתוך הסבון 2005 – הזוג הטוב ביותר (יחד עם לטישה דין)

===תיאטרון===
בדצמבר 2005 אחרי שעזב את "איסטאנדרס" הופיע הרמן בתפקיד סקיי מסטרסון במחזמר "ברנשים וחתיכות" בתיאטרון פיקדילי בווסט אנד לצדם של ג'נה ראסל ונייג'ל לינדזי. הוא התחיל לשחק לצדה של שרה לנקשייר שעזבה את ההפקה עקב מחלה ב-4 בינואר 2006. במרץ 2006 עזב גם הרמן את ההפקה. באפריל 2006 שיחק בתפקיד קרי מקס קוק במחזה "The Exonerated" בתיאטרון ריברסייד סטודיו בהמרסמית' שבלונדון.

באוקטובר 2006 הופיע הרמן במחזה "מנהל הבית" מאת הרולד פינטר בתיאטרון קרוסיבל שבשפילד, לצדם של דייוויד בראדלי וקון או'ניל. מפברואר עד אפריל 2007 הוצג המחזה בסיבוב הופעות. ההצגה הועלה בתיאטרון רויאל בברייטון, בתיאטרון ריצ'מונד ובתיאטרון טריסייקל בקילברן.

בדצמבר 2006 חזר הרמן להופיע בתפקיד סקיי מסטרסון בסיבוב הופעות של המחזמר "ברנשים וחתיכות", תחילה בתיאטרון אלכסנדרה בברמינגהאם ובמאי 2007 בתיאטרון מייפלאואר בסאות'המפטון.

ממאי עד יולי 2008 הופיע הרמן במחזה "Common Pursuit" ב-Menier Chocolate Factory.
מינואר עד מאי 2009 שיחק במחזה "Three Days of Rain" בתיאטרון אפולו בלונדון יחד עם לינדזי מרשל וג'יימס מק'אבוי.

בנובמבר ובדצמבר 2009 הופיע הרמן במחזה "Public Property" מאת סם פיטר ג'קסון בטרפלגר סטודיוס.
במאי וביוני 2010 הופיע בהפקה בימתית של המחזה "True West" בתיאטרון קרוסיבל בשפילד.

ממאי 2011 עד פברואר 2012 שיחק הרמן בתפקיד לורד פרקוואד בהפקה של הווסט אנד של המחזמר "שרק" בתיאטרון דרורי ליין. על הופעה זו זכה הרמן בפרס אוליבייה לשחקן המשנה הטוב ביותר במחזמר, ובפרס WhatsOnStage בקטגוריית בחירת הקהל לשחקן המשנה במחזמר.

ביולי 2012 שיחק הרמן בתפקיד סר צ'ארלס סרפייס במחזה "The School for Scandal" בתיאטרון המלכותי בבאת'.

מספטמבר 2012 עד ינואר 2013 כיכב הרמן לצדם של רוב בריידון ואשלי ג'נסן במחזה "A Chorus of Disapproval" מאת אלן אייקבורן בתיאטרון הרולד פינטר בווסט אנד.

באוקטובר 2016 ביים הרמן את המחזות "Lunch" ו-"The Bow of Ulysses" מאת סטיבן ברקוף שהוצגו יחד בטרפלגר סטודיוס שבווסט אנד בלונדון.

מ-27 בינואר עד 11 בפברואר 2017 כיכב הרמן בקומדיה הצרפתית בתיאטרון הרפרטוארי של ברמינגהם לצדם של שרה הדלנד, ג'יימי גלובר, אוליביה פולט וריי קולטהרד.

הרמן ביים את הפקת הבכורה בלונדון של המחזמר "Big Fish" בכיכובו של קלסי גראמר שהועלתה בתיאטרון "The Other Palace" בנובמבר ובדצמבר 2017.

===תפקידים נוספים===
בעקבות הצלחתו בתיאטרון ובטלוויזיה לוהק הרמן לתפקידים נוספים. ב-2006 שיחק בתפקיד ראשי במותחן "The Outsiders" וכיכבו לצדו קולין סלמון ובריאן קוקס. בהמשך אותה שנה הופיע בתפקיד קטן בסרט ההוליוודי "לגעת ביהלום".

ב-2007 וב-2008 הופיע הרמן בתפקיד אורח בסדרה "Comedy Showcase" ובסדרה "City of Vice" של ערוץ 4. עוד שיחק בפרק בסדרת הדרמה של ה-BBC "הדרך לקנדלפורד". התפקיד הראשי הראשון שלו בקולנוע היה בסרט "Telstar" בדמות הזמר ג'ס קונרד.

ב-2009 הופיע הרמן בסדרה "Plus One", והחליף את מקס ביזלי בתפקיד הגברי הראשי בסדרת הדרמה "מלון בבילון" בדמות בעל המלון סם פרנקלין. עוד הופיע בשעשועון החינוכי "The Curfew" של ערוץ 4.
ב-2010 שיחק בפרק בסדרה "מיס מארפל" על פי ספריה של אגאתה כריסטי.

ב-2013 הופיע הרמן בעונה הרביעית של הדרמה התקופתית "אחוזת דאונטון" וגילם את המשרת האישי מר גרין. החל מ-2013 ועד 2017 שיחק בתפקיד ברדלי דוסון בסדרה "משפחה וצרות אחרות".

== פילמוגרפיה ==
=== קולנוע ===
{| class="wikitable"
! שנה
! שם
! שם באנגלית
! תפקיד
! הערות
|-
| 2006
| לגעת ביהלום
| dir="ltr" | Blood Diamond
| כתב חדשות
|
|-
| rowspan="2"| 2008
|
| dir="ltr" | R.I.P. TV
| ג'ייק
| סרט קצר
|-
| טלסטאר
| dir="ltr" | Telstar
| ג'ס קונרד
|
|}

=== טלוויזיה ===
{| class="wikitable"
! שנה
! שם
! שם באנגלית
! תפקיד
! הערות
|-
| 1984
|
| dir="ltr" | Tenko
| טימי
| סדרת טלוויזיה (פרק אחד)
|-
| 1986
|
| dir="ltr" | Alas Smith & Jones
| ללא קרדיט
| סדרת טלוויזיה (3 פרקים)
|-
| rowspan="2"| 1987
|
| dir="ltr" | The Honey Siege
| ג'ורג' גרין
| סדרת טלוויזיה (7 פרקים)
|-
|
| dir="ltr" | The Home-Made Xmas Video
| פיטר
|
|-
| 1991
|
| dir="ltr" | The Bill
| מקפי
| בפרק "The Juggler and the Fortune Teller"
|-
| 2002
| זיווגים
| dir="ltr" | Coupling
| שליח פיצה
| בפרק "The Girl with One Heart"
|-
| rowspan="2"| 2003
| כובע אדום
| dir="ltr" | Red Cap
| דן קולטהרד
| בפרק "Crush"
|-
| רופאים
| dir="ltr" | Doctors
| מייק סאמרס
| בפרק "Black and Blue"
|-
| 2003–2005
| איסטאנדרס
| dir="ltr" | EastEnders
| דניס ריקמן
| פרסי הסבון הבריטי לשחקן החדש הטוב ביותר (2003)פרס הטלוויזיה הלאומית לשחקן החדש הפופולרי ביותר (2003)פרס Inside Soap לשחקן הטוב ביותר (2004–2005)מועמדות לפרס הסבון הבריטי לשחקן הטוב ביותר (2004–2005)פרס הטלוויזיה הלאומית לשחקן הפופולרי ביותר (2004–2005)פרס TV Quick and Choice לשחקן אופרת הסבון הטוב ביותר (2005)
|-
| 2006
|
| dir="ltr" | The Outsiders
| נייתן הייד
|
|-
| 2007
|
| dir="ltr" | Comedy Showcase
| ריץ' בלק
| סדרת טלוויזיה (פרק אחד)
|-
| rowspan="2"| 2008
|
| dir="ltr" | City of Vice
| תומאס דיקון
| סדרת טלוויזיה (פרק אחד)
|-
| הדרך לקנדלפורד
| dir="ltr" | Lark Rise to Candleford
| סמואל בראבי
| סדרת טלוויזיה (פרק אחד)
|-
| rowspan="3"| 2009
|
| dir="ltr" | The Friday Night Club
| טד
|
|-
|
| dir="ltr" | Plus One
| ריץ' בלק
| מיני-סדרה
|-
| מלון בבילון
| dir="ltr" | Hotel Babylon
| סם פרנקלין
| סדרת טלוויזיה
|-
| 2010
| מיס מארפל
| dir="ltr" | Agatha Christie's Marple
| ג'ייסון רוד
| סדרת טלוויזיה (פרק אחד)
|-
| 2013
| אחוזת דאונטון
| dir="ltr" | Downton Abbey
| גרין
| סדרת טלוויזיה (עונה רביעית)
|-
| 2013–2017
| משפחה וצרות אחרות
| dir="ltr" | Mount Pleasant
| ברדלי
| סדרת טלוויזיה
|}

==קישורים חיצוניים==

==הערות שוליים==

קטגוריה:שחקני קולנוע וטלוויזיה בריטים
קטגוריה:שחקני תיאטרון בריטים
קטגוריה:אישים זוכי פרס אוליבייה
קטגוריה:בריטים שנולדו ב-1973